《题林纯礼户部山水图三首石室薰风 其一》
明代·黄仲昭

赤日烧空方六月，石室招提最清绝。薰风习习起岩阿，爽气萧萧满林樾。

林君自是人中仙，寻幽惯醉薰风前。簉羽鹓班今几载，旧游回首心悬悬。

半幅生绡写幽致，吟边犹觉生凉意。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。